CELEX: 32014R0859
Language: bg
Date: 2014-08-05 00:00:00
Title: Регламент за изпълнение (ЕС) № 859/2014 на Комисията от 5 август 2014 година относно класирането на някои стоки в Комбинираната номенклатура

8.8.2014   
            
            
               BG
            
            
               Официален вестник на Европейския съюз
            
            
               L 235/4
            
         РЕГЛАМЕНТ ЗА ИЗПЪЛНЕНИЕ (ЕС) № 859/2014 НА КОМИСИЯТА
   от 5 август 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди възможност обвързващата тарифна информация, издадена по отношение на стоките, обхванати от настоящия регламент, която не е в съответствие с него, да продължи да се използва от титуляря за определен период съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 август 2014 година.
      
         
            За Комисията,
         
         
            от името на председателя,
         
         Martine REICHERTS
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Артикул, състоящ се от календар от вида „вечни“ и статуетка от пластмаса във формата на ангел. Ангелът седи върху пластмасов пиедестал. Календарът се вмъква в пиедестала и се състои от дървени блокчета и табели с отпечатани върху тях имена на месеците и номера на дните.
                  Артикулът е с височина приблизително 16 cm. Статуетката заема половината от неговата височина, но по обем е по-малка от календарната част на артикула.
                  (Вж. изображението) (1)
                  
               
               
                  4910 00 00
               
               
                  Класирането се определя от общо правило 1 и общо правило 3, буква б) за тълкуване (ОПТ) на Комбинираната номенклатура и от описанието на код по КН 4910 00 00.
                  Според обективните характеристики на артикула, като размер и значение на календарния компонент в сравнение с тези на декоративния компонент, календарният компонент придава основния характер на артикула по смисъла на общо правило 3, буква б) (вж. също Обяснителните бележки към Хармонизираната система (ОБ към ХС) за позиция 4910, четвърти параграф).
                  Освен това позиция 4910 обхваща календари от всякакъв вид, отпечатани върху всякакви материали (вж. също ОБ към ХС за позиция 4910, първи параграф).
                  Поради това артикулът следва да бъде класиран в код по КН 4910 00 00 като календари от всякакъв вид.
               
            
         (1)  Изображението е само за информация.